Иара убас аԥснытәи амедицинатә усзуҩцәа рзы И. М. Сеченов ихьӡ зху Актәи Москватәи аҳәынҭқарратә медицинатә университет аклиникақәа рҿы аԥышәахысра аиҿкаара, аҵарадырратә программақәа рымҩаԥгареи аҵарауаҩтә ҩаӡарақәа раиуразы ақәыргылаҩцәа раҳасабала аԥснытәи аспециалистцәа ралкаареи, уҳәа атемақәа шьҭырхит.
Пиотр Глыбочко Аԥсны агәабзиарахьчара Аминистрра аус ацура азы азхиара шыҟоу азгәеиҭеит.
Аԥхьанатә аусеицура арӷәӷәара иазырхоу аусмҩаԥгатәқәа, ахәҭакахьала анаука-ҵарадырратә форумқәа, азанааҭдырра аҩаӡара ашьҭыхра азы еиуеиԥшым амастер-классқәа, уҳәа рымҩаԥгаразы аӡбамҭақәа рыдыркылеит.